Author: administrator
Last saved by: viktoria.radvanska
Company: Abyss

Predkladacia správa

Ministerstvo školstva, vedy, výskumu a športu Slovenskej republiky predkladá návrh na zrušenie uznesenia vlády Slovenskej republiky č. 509 z 8. júla 2009 k návrhu financovania výstavby futbalového štadióna pre potreby športovej reprezentácie SR na rokovanie vlády Slovenskej republiky ako iniciatívny návrh.
Do materiálu je zapracovaná aj pripomienka Ministerstva financií Slovenskej republiky, ktorá sa týkala doložky vplyvov, a ktorá prišla po termíne uzávierky pripomienkového konania (portál právnych predpisov ju neumožnil vložiť do automaticky generovaného súboru Vyhodnotenie pripomienkového konania).
Vzhľadom na nesplnenie podmienok pre poskytnutie dotácie na výstavbu futbalového štadióna, uvedených v materiáli schválenom na rokovaní vlády SR dňa 8. júla 2009, neplnenie harmonogramu prác, ako aj požiadavky o zvýšenie pôvodne schválenej dotácie, Ministerstvo školstva, vedy, výskumu a športu Slovenskej republiky navrhuje zrušiť uznesenie vlády Slovenskej republiky č. 509 z 8. júla 2009.